Paslapčių namai (1 sezonas)

*Pagrindinis puslapis - [[Paslapčių namai]]*

**Paslapčių namai** – lietuviška prancūzų kilmės projekto *Secret Story* versija. Pirmasis sezonas buvo rodomas TV3, TV6 ir TV8 kanalais bei visą parą internetu. Pirmą kartą šou buvo parodytas 2013 m. kovo 2 d.

## Principas
15 dalyvių 3 mėnesius gyvena name, vadinamame Paslapčių namu. Jame yra svetainė, virtuvė, miegamieji, tualetai, vonios kambarys, sporto salė su burbuline vonia bei išpažinčių kambarys. Visuose kambariuose, išskyrus tualete, yra įmontuotos kameros, stebinčios dalyvius 24 valandas per parą. *Balsas* kalba su dalyviais ir duoda jiems užduotis. Kiekvienas dalyvis turi savo paslaptį, o kiti dalyviai turi ją atspėti. Jei dalyvis atspėjo kito dalyvio paslaptį, tai jis gauna pastarojo pinigus. Kiekviena paslaptis verta 5000 Lt, o neteisingo spėjimo atveju, spėjantysis praranda 2500 Lt.

Kiekvieną sekmadienį išrenkami du dalyviai (išskyrus antrąjį kartą, kai buvo išrinkti trys), už kuriuos balsuoja televizijos žiūrovai. Mažiau balsų surinkęs dalyvis iškrenta šeštadienį tiesioginio eterio metu. Iškritusio dalyvio turimi pinigai sudega – neatitenka nei jam, nei likusiems dalyviams.

Nugalėtojas gauna 50 000 Lt ir pinigus, laimėtus žaidimo metu.

## Dalyviai
Projektą pradėjo 15 dalyvių. Kiekvieną savaitę iškrenta po vieną dalyvį; jis turi atskleisti savo paslaptį.
* **Andrius Braziulis** yra trisdešimties. Jis IT mokslininkas.
* **Avgustina Issengel**  yra modelis ir šokėja. Jos tėvas iš Brazilijos, o motina – baltarusė.
* **Dileta Meškaitė** yra dainininkė.
* **Elita Vilpišauskaitė** yra namų šeimininkė.
* **Ernestas Naučius**  yra 30 metų ir turi dvi dukras.
* **Gintautas Katulis** yra 22 metų. Studijuoja psichologiją ir lanko teatro užsiėmimus universitete.
* **Indrė Vožbutaitė** yra 26 metų, ji gyvena Anglijoje ir dirba gamykloje.
* **Jolita Grubliauskaitė** yra 29 metų ir dirba teisininke.
* **Karolina Riaukaitė** dirba radijo stotyje.
* **Laura Kuliešaitė** yra 24 metų, studijuoja teisę ir Vilniuje dirba modeliu.
* **Šarūnas Tamulis** yra 24 metų. Jis yra aktorius.
* **Tomas Patašius** yra 23 metų; bedarbis.
* **Valdas Končius** yra 24 metų, gyvena Šiauliuose. Turi 8 brolius ir seseris.
* **Viktorija Česonytė** yra 35 metų, ji verslininkė ir psichologė.

## Paslaptys
 
*Visos paslaptys atskleistos*

Pastaba: Laurai ir Gintautui atėjus, *Balsas* jiems paskyrė naują paslaptį (jie – netikra pora), tačiau 46-iąją dieną tiesioginio eterio metu pats *Balsas* atskleidė visiems dalyviams poros paslaptį ir pranešė, kad dabar galioja jų senosios (atsineštos į projektą) paslaptys.

## Iškeldinimo rinkimų lentelė

### Pastabos
* : Pirmąją savaitę iškeldinamosiomis buvo skelbiamos dvi merginos, dalyviai išrinko Elitą ir VIktoriją.
* : Pirmąją savaitę iš namo buvo iškeldinta Elita, gavusi mažiau palaikymo iš gerbėjų.
* : Antrąją savaitę Diletos ir Indrės balsai nebuvo rodomi, todėl jie nežinomi.
* : Antrąją savaitę iš "paslapčių namų" iškeldintas Ernestas. Į namą sugražinti Tomas ir GIntautas.
* : Trečiąją savaitę po balsavimo Dileta, Indrė ir Jolita surinko tą patį balsų skaičių. Balsas nusprendė leisti dalyviams pasirinkti, Tomo ar Gintauti balsas bus padvigubintas. Dalyviai nusprendė dvigubinti Gintauto balsą.
* : Iškeldinamosiomis buvo paskelbtos Indrė ir Viktorija. Indrė paliko žaidimą.
* : Ketvirtąją savaitę kandidatais iškeldinimui buvo visi dalyviai, tačiau balsuoti buvo galima tik už priešingą lytį. Po vieną dalyvį iš vaikinų ir merginų buvo išrinkta iškeldinimui. Gintautas gavo 4 balsus iš merginų, Viktorija – 4 iš vaikinų.
* : Praeitą savaitę nugalėjusi Indrę, namus palieka Viktorija.
* : Penktąją savaitę iškeldinamaisiais skelbiami vaikinai. Jais tapo Andrius ir Vytautas.
* : Andrius, surinkęs mažiau žiūrovų balsų negu Vytautas, ppenktąją savaitę palieka "Paslapčių namus".
* : Namo gyventojai nusprendžia, kad iškeldinamosiomis turi tapti Dileta ir Jolita.
* : Šeštoji savaitė buvo žaidimo vidurys, todėl ta proga *Balsas* apdovanojo Diletą ir Jolitą: jos abi liko žaidime, o žiūrovų balsai virto merginų turimais pinigais.
* : Septintąją savaitę Dileta ir Jolita iš vaikinų gavo po tiek pat balsų, todėl jos abi sėdo ant iškeldinamųjų kėdės. Prie Diletos ir Jolitos prisijungė, daugiausiai iš merginų gavęs balsų, Gintautas.
* : Septintąją savaitę namus palieka Dileta.
* : Aštuntąją savaitę, paslapčių namų gyventojų balsavimas buvo panaikintas. Namo šeimininkas Balsas iškeldinamuosius paskelbė pats, ir jais tapo visi name gyvenantys vaikinai: Šarūnas, Vytautas, Valdas ir Tomas, išskyrus Gintautas.
* : Aštuntąją savaitę "Paslapčių namus" palieka Vytautas.
* : Devintąją savaitę, ant iškeldinamųjų kėdės sėdo Jolita, GIntautas ir Karolina.
* : Iš paslapčių namų iškeldinta Jolita.
* : Dešimtąją savaitę Paslapčių namuose balsavimas nevyko, pats balsas paskelbė šios savaitės iškeldinamuosius, Laurą ir Tomą.
* : Tomas, surinkęs mažiau žiūrovų balsų, palieka namus.
* : Po Paspalapčių namų gyventojų balsavimo balsas nusprendė, kad kiekvienas iš namo gyventojų privalo įvardinti dar vieną merginą (balsavimo lentelėje vardas yra paryškintas).Iškeldinamaisiais tapo Valdas, Gintautas, Avgustina ir Karolina.
* : Šį kartą "Paslapčių namus" palieka ne vienas, kaip įprastai, bet du žaidimo dalyviai. Namus turėjo palikti viena iš dviejų merginų ir vienas iš dviejų vaikinų. Iš namų iškeldinti Avgustina ir Valdas .
* : Finalą pasiekė keturi iš penkiolikos name gyvenusių žaidėjų: Gintautas, Karolina, Laura ir Šarūnas.
* : 3 mėnesius trukusį projektą laimėjo Gintautas! 

## Šaltiniai